Noskuanselkä

Noskuanselkä () on järvi Venäjällä Leningradin alueella Viipurin piiriin kuuluvien Antrean ja Kähärin kuntien rajalla Karjalankannaksella. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi sijaitsi Heinjoen ja Antrean kuntien rajalla. Noskuanselän pinta on 10,7 metriä merenpinnan yläpuolella. Noskuanselkään laskee etelästä Kotijärvi ja pohjoisesta Nuutilanjärvestä virtaava Näätälänjoki. Noskuanselän vedet laskevat järven länsipäästä Pullilanjärveen, josta vedet laskevat edelleen useiden järvien kautta Viipurinlahden äärimmäiseen perukkaan, Suomenvedenpohjaan. 

Suomessa suunniteltiin 1900-luvun alussa Karjalankannaksen poikki kulkevaa Laatokan–Suomenlahden kanavaa. Suunniteltu kanava olisi kulkenut juuri Noskuanselän kautta kohti Vuoksea.

Lähteet

Leningradin alueen järvet
Luovutettujen alueiden järvet
Kilpeenjoen vesistö
Heinjoki
Antrea